CELEX: 32008R0858
Language: hr
Date: 2008-09-01 00:00:00
Title: Uredba Komisije (EZ) br. 858/2008 od 1. rujna 2008. o izmjeni Uredbe (EZ) br. 967/2006 o utvrđivanju detaljnih pravila za primjenu Uredbe Vijeća (EZ) br. 318/2006 u pogledu proizvodnje šećera iznad kvote

03/Sv. 026
            
            
               HR
            
            
               Službeni list Europske unije
            
            
               309
            
         32008R0858
   
               L 235/7
            
            
               SLUŽBENI LIST EUROPSKE UNIJE
            
            
               01.09.2008.
            
         
      UREDBA KOMISIJE (EZ) br. 858/2008
   od 1. rujna 2008.
   o izmjeni Uredbe (EZ) br. 967/2006 o utvrđivanju detaljnih pravila za primjenu Uredbe Vijeća (EZ) br. 318/2006 u pogledu proizvodnje šećera iznad kvote
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 318/2006 od 20. veljače 2006. o zajedničkoj organizaciji tržišta u sektoru šećera (1), a posebno njezin članak 13. stavak 2. i članak 40. stavak 1. točku (c),
   budući da:
   
               (1)
            
            
               Člankom 10. Uredbe Komisije (EZ) br. 967/2006 (2) utvrđuje se da države članice moraju dostavljati niz obavijesti Komisiji o količinama industrijskih sirovina isporučenih za preradu. Kako bi se spriječilo da se te količine računaju dva puta i kako bi se osigurala ujednačena primjena pravila u svim dotičnim državama članicama, treba utvrditi detaljna pravila za takve obavijesti.
            
         
               (2)
            
            
               Oznake kombinirane nomenklature sirupa za razmazivanje i sirupa za proizvodnju „rinse applestroop” iz Priloga Uredbi (EZ) br. 967/2006 moraju biti preciznije navedene kako bi se osigurala pravilna primjena točke (a) drugog podstavka članka 13. stavka 2. Uredbe (EZ) br. 318/2006. koja se odnosi na te proizvode.
            
         
               (3)
            
            
               Iskustvo stečeno provedbom novih odredbi, nakon reforme režima za šećer, u pogledu korištenja industrijskog šećera u kemijskoj i farmaceutskoj industriji ukazuje na potrebu da se voskovi za uklanjanje dlačica obuhvaćeni oznakom KN 3307 90 00 i omekšivači za tkanine obuhvaćeni oznakom KN 3809 91 00 dodaju na popis proizvoda u Prilogu Uredbi (EZ) br. 967/2006.
            
         
               (4)
            
            
               Uredbu (EZ) br. 967/2006 stoga treba izmijeniti.
            
         
               (5)
            
            
               Mjere predviđene ovom Uredbom u skladu su s mišljenjem Upravljačkog odbora za šećer,
            
         DONIJELA JE OVU UREDBU:
   Članak 1.
   Uredba (EZ) br. 967/2006 mijenja se kako slijedi:
   
               1.
            
            
               Članak 10. zamjenjuje se sljedećim:
               „Članak 10.
               Obavijesti od država članica
               Svaka država članica obavješćuje Komisiju:
               
                           (a)
                        
                        
                           do kraja svibnja, o količini industrijske sirovine koju su proizvođači koje je odobrila isporučili između 1. listopada i 31. ožujka prethodne godine;
                        
                     
                           (b)
                        
                        
                           do kraja studenoga za prethodnu tržišnu godinu:
                           
                                       —
                                    
                                    
                                       o količini industrijske sirovine, raščlanjene na bijeli šećer, sirovi šećer, šećerni sirup i izoglukozu, koju su isporučili proizvođači koje je odobrila;
                                    
                                 
                                       —
                                    
                                    
                                       o količini industrijske sirovine za koju su proizvođači koje je odobrila dostavili dokaz iz članka 9. stavka 2., raščlanjene na bijeli šećer, sirovi šećer, šećerni sirup i izoglukozu, s jedne strane, i na proizvode iz Priloga, s druge strane,
                                    
                                 
                                       —
                                    
                                    
                                       o količini šećera koju su proizvođači koje je odobrila isporučili u skladu s člankom 7. stavkom 3.”
                                    
                                 
                     
         
               2.
            
            
               Prilog se zamjenjuje Prilogom ovoj Uredbi.
            
         Članak 2.
   Ova Uredba stupa na snagu sedmog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. rujna 2008.
      
         
            Za Komisiju
         
         Mariann FISCHER BOEL
         
         
            Članica Komisije
         
      
   
   
      (1)  SL L 58, 28.2.2006., str. 1. Uredba (EZ) br. 318/2006 bit će zamijenjena Uredbom (EZ) br. 1234/2007 (SL L 299, 16.11.2007., str. 1.) od 1. listopada 2008.
   
      (2)  SL L 176, 30.6.2006., str. 22.
   PRILOG
   
      
         „PRILOG
         
                     Oznaka KN
                  
                  
                     Opis proizvoda
                  
               
                     1302 32
                  
                  
                     – – Sluzi i zgušnjivači, neovisno jesu li modificirani ili ne, dobiveni od rogača, sjemena rogača ili sjemena guara;
                  
               
                     1302 39 00
                  
                  
                     – – Ostali
                  
               
                     ex 1702 90 95
                     ex 2106 90 59
                  
                  
                     Sirupi za razmazivanje i proizvodnju ‚rinse applestroop’
                  
               
                     2102 10
                  
                  
                     – Aktivni kvasci
                  
               
                     ex 2102 20
                  
                  
                     – – Neaktivni kvasci
                  
               
                     2207 10 00
                  
                  
                     – Nedenaturirani etilni alkohol s volumnim udjelom alkohola 80 vol.% ili većim (bioetanol)
                  
               
                     ex 2207 20 00
                  
                  
                     – Denaturirani etilni alkohol, s bilo kojim sadržajem alkohola (bioetanol)
                  
               
                     ex 2208 40
                  
                  
                     – Rum
                  
               
                      
                  
                  
                     Pripravci koji se koriste za prehranu životinja:
                  
               
                     ex 2309 90
                  
                  
                     – Proizvodi s najmanje 60 % lizina u suhoj tvari
                  
               
                     29
                  
                  
                     Organski kemijski proizvodi, osim proizvoda iz tarifnih podbrojeva 2905 43 00 i 2905 44
                  
               
                     3002 90 50
                  
                  
                     – Kulture mikroorganizama
                  
               
                     3003
                  
                  
                     Lijekovi (osim proizvoda iz tarifnih brojeva 3002, 3005 ili 3006) koji se sastoje od dvaju ili više sastojaka pomiješanih za terapijsku ili profilaktičnu uporabu, nepripremljeni u odmjerene doze niti u oblike ili pakiranja za pojedinačnu prodaju
                  
               
                     3004
                  
                  
                     Lijekovi (osim proizvoda iz tarifnih brojeva 3002, 3005 ili 3006) koji se sastoje od pomiješanih ili nepomiješanih proizvoda za terapijsku ili profilaktičnu uporabu, pripremljeni u odmjerene doze ili u oblike ili pakiranja za pojedinačnu prodaju
                  
               
                     3006
                  
                  
                     Farmaceutska roba navedena u napomeni 4 u ovom poglavlju
                  
               
                     3203 00 10
                  
                  
                     – Tvari za bojenje biljnog podrijetla i pripravci na osnovi tih tvari
                  
               
                     3203 00 90
                  
                  
                     – Tvari za bojenje životinjskog podrijetla i pripravci na osnovi tih tvari
                  
               
                     ex 3204
                  
                  
                     – Sintetička organska bojila i pripravci na njihovoj osnovi navedeni u napomeni 3 uz ovo poglavlje
                  
               
                     ex 3307 90 00
                  
                  
                     Vosak za uklanjanje dlačica
                  
               
                     ex ex35
                  
                  
                     Bjelančevinaste tvari; modificirani škrobovi; ljepila; enzimi, osim proizvoda iz tarifnog broja 3501 i tarifnih podbrojeva 3505 10 10, 3505 10 90 i 3505 20
                  
               
                     ex ex38
                  
                  
                     Razni kemijski proizvodi osim onih iz tarifnog broja 3809, osim omekšivača za tkanine iz tarifnog broja ex 3809 91 00 i tarifnog podbroja 3824 60
                  
               
                     3901 do 3914
                  
                  
                     – Primarni oblici
                  
               
                     ex 6809
                  
                  
                     Proizvodi od sadre ili smjese na osnovi sadre:
                     – listovi, ploče, pločice i slični proizvodi”